Σχέδιο μαθήματος

ΤΙΤΛΟΣ ΜΑΘΗΜΑΤΟΣ:

# ΓΙΑΤΙ ΚΑΝΟΥΜΕ ΤΕΧΝΗ;

Ώρες που διατίθενται: 1 διδακτική ώρα

Λογισμικό που χρησιμοποιείται: Παρουσίαση «<why-art.swf>» (αρχείο flash)

Πρόσθετο υλικό που παρέχεται: Συλλογή εικόνων από την Αίγυπτο, Σαντορίνη, Μινωική Κρήτη

Ηλικία: 6-9 χρονών (Α’ – Γ’ Δημοτικού)

9-12 χρονών (Δ’ – ΣΤ’ Δημοτικού)

Πηγές (για τον εκπαιδευτικό)

* Λάουρα Τσάπμαν (1993), *Η διδακτική της τέχνης*, εκδόσεις Νεφέλη, Αθήνα

Στην αγγλική γλώσσα*:*

* <http://www.nationalgeographic.com/egyptjournal/photogalleries/valley/>
* <http://www.sanford-artedventures.com/study/timeline.html> Timeline ofArt
* <http://www.ou.edu/class/ahi1113/html/> Σύντομη ιστορία της τέχνης
* <http://witcombe.sbc.edu/ARTHgreece.html>
* <http://www.ou.edu/finearts/art/ahi4913/aegeanhtml/framesetcycladic.html> Μινωικός πολιτισμός
* <http://www.ou.edu/finearts/art/ahi4913/aegeanhtml/framesetcycladic.html> Κυκλαδικός πολιτισμός
* <http://www.ou.edu/finearts/art/ahi4913/aegeanhtml/framesetcycladic.html> Μυκηναϊκός πολιτισμός
* <http://www.culture.gouv.fr/culture/arcnat/lascaux/fr/> Εικονική περιήγηση στο σπήλαιο Lascaux

**ΕΠΙΛΟΓΗ ΘΕΜΑΤΟΣ - ΣΥΝΟΠΤΙΚΗ ΘΕΩΡΙΑ** (για τον εκπαιδευτικό)

Η τέχνη στην κοινωνία

* Μεγάλο μέρος της παγκόσμιας τέχνης μπορεί να κατανοηθεί αν θεωρηθεί ότι έχει αναμνηστικό χαρακτήρα. Οι ζωγραφιές που βρέθηκαν στο σπήλαιο του Lascaux στη Γαλλία, πιστεύεται ότι λειτουργούσαν ως συμβολικά μέσα προετοιμασίας για το κυνήγι. Ζωγραφίζοντας τα ζώα, ο καλλιτέχνης κυνηγός τα υπέτασσε στη δύναμη του.
* Μεγάλο μέρος των έργων της αιγυπτιακής, της ελληνικής και της ρωμαϊκής τέχνης στόχευε προφανώς να διατηρήσει και να μεταβιβάσει την ανάμνηση σπουδαίων προσώπων, να διηγηθεί θρύλους ή να μνημονεύσει στη μνήμη στρατιωτικές νίκες.
* Η μεσαιωνική και η αναγεννησιακή τέχνη όχι μόνο υμνούσαν τη δύναμη της εκκλησίας αλλά εξηγούσαν επίσης το θρησκευτικό δόγμα στους αγράμματους.
* Οι αυλικές τέχνες της περιόδου του μπαρόκ και του ροκοκό και οι μετέπειτα επαναστατικές εικόνες του κοινού ανθρώπου αντανακλούσαν τις πνευματικές και τις ηθικές αξίες της εποχής. Ακόμη και η τέχνη του 20ού αιώνα —που φαίνεται συνήθως εσωστρεφής και σκοτεινή— υμνεί τις απώτερες κατακτήσεις του νου, την ικανότητα του ανθρώπου να απολαμβάνει την καθαρή μορφή και ασχολείται με έναν κόσμο που τον χαρακτηρίζει η γρήγορη εναλλαγή των καινοτομιών.
  + Πολλοί καλλιτέχνες δημιούργησαν έργα για να τιμήσουν ανθρώπους, τόπους και γεγονότα. Σχεδόν κάθε πορτρέτο μπορεί να θεωρηθεί έκφραση σεβασμού στην προσωπικότητα, στα επιτεύγματα ή τα πάθη ενός ατόμου.
  + Οι τοπιογραφίες εξυμνούν τα θαύματα του φωτός, του αέρα, των επιβλητικών μορφών της γης ή την ευγενική διακοσμητική διαδοχή των δέντρων, των λουλουδιών και των λιβαδιών. Ακόμη και οι νεκρές φύσεις μοιάζουν να εξυμνούν την ομορφιά και το βαθύ συμβολικό νόημα ενός απλού καρβελιού, ενός καλαθιού με μήλα ή ενός μπουκέτου λουλουδιών.

**ΔΙΔΑΚΤΙΚΟΙ ΣΤΟΧΟΙ**

Επιδιώκεται οι μαθητές:


* να γνωρίσουν γιατί έκανε τέχνη ο προϊστορικός άνθρωπος
* να γνωρίσουν γιατί έκαναν τέχνη οι αρχαίοι λαοί
* να συμπεράνουν γιατί κάνει τέχνη ο σύγχρονος άνθρωπος.

**ΔΙΔΑΚΤΙΚΗ ΠΟΡΕΙΑ**

**ΑΦΟΡΜΗΣΗ**

Ο/Η εκπαιδευτικός μπαίνει στην τάξη κρατώντας ένα μεγάλο πινέλο ζωγραφικής, μία παλέτα και αναρωτιέται τι είναι αυτό που μας ωθεί να ζωγραφίσουμε ή γενικότερα να κάνουμε τέχνη. Γίνεται μια σύντομη συζήτηση με τους μαθητές και ακολουθεί μια απάντηση μέσω του λογισμικού.

 **ΠΑΡΟΥΣΙΑΣΗ**


Μετά την αφόρμηση ο εκπαιδευτικός παρουσιάζει το λογισμικό <why-art.swf> (αρχείο flash).

Σε αυτό παρουσιάζονται έργα τέχνης από τα προϊστορικά χρόνια και την αρχαιότητα μέχρι τις μέρες μας. Γίνεται μια σύντομη αναφορά στο τι εξυπηρετούσε σε κάθε εποχή αυτός ο τρόπος έκφρασης.

Στο τέλος υπάρχει δυνατότητα να δουν οι μαθητές έργα τέχνης από διαφορετικές εποχές.

Η παρουσίαση περιλαμβάνει αφήγηση:

Όταν ο πρωτόγονος καλλιτέχνης ζωγράφιζε ένα βίσωνα στη σπηλιά τον έκανε όμοιο με το βίσωνα που συναντούσε στο δάσος και που ήθελε να σκοτώσει, γιατί πίστευε πως μπορούσε έτσι με μαγικό τρόπο να καθυποτάξει και τον πραγματικό βίσωνα.

Η νεολιθική ζωγραφική θυμίζει σημερινή παιδική ζωγραφική. (Ο άνθρωπος) σχεδιάζει παραστάσεις που έχει στο νου του με τη φαντασία του χρησιμοποιώντας απλές γραμμές και σχήματα.

Η καλλιτεχνική δημιουργία των Αιγυπτίων επηρεάζεται από τη θρησκεία και την πίστη στη μετά θάνατον ζωή. Η φροντίδα για τη διατήρηση του νεκρού σώματος εντοπίζεται στην αρχιτεκτονική, στη ζωγραφική και στη γλυπτική.

Οι Μινωίτες καλλιτέχνες αλλά και οι Μυκηναίοι είδαν τη θρησκεία μέσα στη φύση χωρίς μεταφυσικούς φόβους και ελπίδες για μετά θάνατον ζωή. Η φύση τους γοητεύει.

Οι (Αρχαίοι) Έλληνες δημιουργούν τα αγάλματα, σαν προσφορά στους θεούς τους και το ναό που είναι κατοικία του θεού.

Η τέχνη προχωρά από αιώνα σε αιώνα. Δύο τάσεις τη χαρακτηρίζουν. Η μια με το βλέμμα προς το παρελθόν, η άλλη με τα νέα πορίσματα της επιστήμης και της τεχνολογίας.

Η καλλιτεχνική δημιουργία από την προϊστορία μέχρι σήμερα διαφοροποιείται συνεχώς και τα έργα έχουν διαφορετικό χαρακτήρα και μορφή, όμως οι αιτίες που δημιουργούν την ανάγκη για καλλιτεχνική δημιουργία παραμένουν οι ίδιες.

 Για τη μουσική επένδυση χρησιμοποιήθηκαν μουσικές του Ερίκ Σατί από την 1η Gnossien.

**ΔΡΑΣΤΗΡΙΟΤΗΤΕΣ ΓΙΑ ΤΟΥΣ ΜΑΘΗΤΕΣ**

1η ΔΡΑΣΤΗΡΙΟΤΗΤΑ  

**Πώς εκφράζομαι καλύτερα όταν είμαι …;**

Αντιστοιχώ τα συναισθήματα με μορφές τέχνης για να εκφραστώ.

2η ΔΡΑΣΤΗΡΙΟΤΗΤΑ   

**Το κυνήγι**

Οι μαθητές βλέπουν έργα από την εποχή της Σπηλαιογραφίας (σπήλαια Λασκώ, Αλταμίρας) σε αντίστοιχους δικτυακούς τόπους. Έπειτα ζωγραφίζουν με θέμα το κυνήγι αφού εμπνέονται από την προϊστορική ζωγραφική.

3η ΔΡΑΣΤΗΡΙΟΤΗΤΑ   

**Γιατί έκαναν τέχνη άλλοτε;**

Προβολή από το λογισμικό που συνοδεύει το παρόν εκπαιδευτικό σενάριο ή αναζήτηση από το διαδίκτυο έργων τέχνης των αρχαίων λαών. Προβληματισμός και απόψεις για τους λόγους δημιουργίας τους.

4η ΔΡΑΣΤΗΡΙΟΤΗΤΑ  

**Κυκλαδικά ειδώλια και μοντέρνα γλυπτική**

Σύγκριση έργων από τον πολιτισμό του Αιγαίου με τη σύγχρονη τέχνη (π.χ. κυκλαδικά ειδώλια με έργα Konstantin Βrancusi).

Οι εικόνες μπορούν να αναζητηθούν σε βιβλία ή σε δικτυακούς τόπους όπως επιδεικνύονται παρακάτω:

<http://www.corante.com/loom/img/brancusi.jpg> http://www.corante.com/loom/img/brancusi.jpg

<http://academic.brooklyn.cuny.edu/history/core/pics/0254/img0074.jpg> http://academic.brooklyn.cuny.edu/history/core/pics/0254/img0074.jpg

<http://windshoes.new21.org/art-gallery/brancusi/brancusi12.jpg> http://windshoes.new21.org/art-gallery/brancusi/brancusi12.jpg

<http://www.os3.gr/teyxos_56/eikastika/H_MORFH_THS_ARXHS5.jpg> http://www.os3.gr/teyxos_56/eikastika/H_MORFH_THS_ARXHS5.jpg



<http://www.culture.gr/4/42/421/42102/42102b/g421bb02.html>

Απάντηση:

* Απλές φόρμες, έντονες καμπύλες, όχι μίμηση, αντιγραφή αλλά στοιχείο έμπνευσης
* Ο Μπρανκούζι ανατρέχει στο δίδαγμα των Κυκλάδων. Οι καθαρές, συμπυκνωμένες μορφές του εισάγουν στη μοντέρνα γλυπτική.

5η ΔΡΑΣΤΗΡΙΟΤΗΤΑ   

**Φτιάχνω ένα κολάζ**

* Φτιάχνουν ένα ομαδικό έργο με αντικείμενα κολάζ με θέμα τι είναι τέχνη.
* Η άσκηση μπορεί να επαναληφθεί με το να δημιουργήσουν οι μαθητές συνεργατικά μια ζωγραφιά από κοινού, μέσω λογισμικού συνεργασίας[[1]](#footnote-2).

1. Netmeeting. Στο χώρο του whiteboard. [↑](#footnote-ref-2)